**ПРОЕКТИ И ПРЕЗЕНТАЦИИ**

**ПО ИЗОБРАЗИТЕЛНО ИЗКУСТВО ЗА УЧЕНИЦИТЕ**

**ОТ 6 КЛАС**

**Проекти** – учениците имат право да си изберат една от двете теми за работа /от изучения материал през първи учебен срок/:

1. **Изкуството на средновековието в Западна Европа и Византия.**
2. **Изкуството на България през древността и средновековието /до падането под турско робство/.**

**Задачи и изисквания**:

1. Проектите могат да бъдат изпълнени като компютърна презентация или под формата на папка /в писмен вид на хартиен носител, формат А4 /по преценка на учениците/;
2. Учениците поместват около 3 – 4 страници текстова информация и поне 4 броя снимки /ксерокопия/ на произведения на изкуството от средновековието /например готически катедрали, стъклописи от катедралите, релефи и скулптури от катедралите…/;
3. Когато учениците имат интернет, но нямат възможност да отпечатат /принтират/ снимките и не умеят да правят презентации, те трябва да опишат съответната сграда, стенопис или статуя по следния начин:
* Къде са я открили /интернет сайт, учебник – автор, издателство, книга – издателство/;
* Къде /географски/ се намира /например: храмът „Света София“ с най-големия купол в света се намира в град Константинопол; съкровището на Кан Кубрат се намира в Московския държавно-исторически музей…/.
1. В един проект могат да участват не повече от двама – трима ученици/ученички, като си разпределят задачите.
2. Информация можете да черпите от учебниците по изобразително изкуство и история и цивилизации, от книги и енциклопедии, от интернет.
3. За справки и ориентиране използвайте плановете по изобразително изкуство, но е добре да потърсите и друга информация /например – снимки на английски готически катедрали; снимки на български манастири; снимки на български крепости…/.

*Срок – до 22.05.2020 г.*